પોરબંદરની શ્રી રઘુવંશી વાત્સલ્ય સેવા સમિતિ દ્વારા સેવા, સંગઠન, સાંન્નિધ્ય તેમજ ઉત્કૃષ્ટ જ્ઞાતિભાવનાથી લોહાણા જ્ઞાતિના શારીરિક-માનસિક રીતે અશક્ત તથા એકલવાયા રહેતા જરૂરીયાતમંદ 70, 80, 90 વર્ષના વડીલો, બહેનો કે જેઓ પોતે એકલા જ હોય અથવા પતિ-પત્નિ હોય તેઓ માટે આ સેવાયજ્ઞની શરૂઆત 2012 થી થયેલ છે. દર માસે તેમના ઘરે જઈ રૂબરૂ મળી તેમની સુખ-દુ:ખની વાતોમાં સહભાગી થઈ તેમને માટે જીવન-જરૂરીયાતની ચીજ-વસ્તુઓ, રોકડ સહાય તેમજ જરૂર પડ્યે મેડીકલ સહાય-હોસ્પિટલાઈઝેશન આપવામાં આવે છે. આ સીનીયર સીટીઝન્સને તેમની જરૂરીયાત પ્રમાણે અલગ-અલગ વસ્તુઓ જ્ઞાતિશ્રેષ્ઠીઓ તથા રઘુવંશી વાત્સલ્ય સેવા સમિતિના કમીટી મેમ્બર્સના સહયોગથી કરવામાં આવે છે. જુલાઈ-2018 માં પણ આ સેવાયજ્ઞમાં ખાદ્યપદાર્થોની કીટ ઉપરાંત જીવન જરૂરીયાતની ચીજવસ્તુઓની સંપૂર્ણ કીટ બનાવી આપવામાં આવી હતી. આ પ્રોજેક્ટમાં વિજયાબેન મોહનભાઈ કોટેચા પરિવાર, વલ્લભદાસ ખીમજીભાઈ દાવડા પરિવાર-લીસ્બન, સોનલબેન અમિતકુમાર પોપટ-લીસ્બન, મનિષભાઈ પ્રસનકુમાર માંડવીયા-આફ્રિકા, જયેશભાઈ પતાણી, આશાબેન પોપટ-યુ.કે. વગેરેનો સહયોગ પ્રાપ્ત થયો હતો. આ વિતરણનાં સેવાયજ્ઞમાં દુર્ગાબેન લાદીવાલા, મોહનભાઈ લાખાણી, કોકીલાબેન તથા રમેશભાઈ આડતીયા તથા મિનાબેન દત્તા અને વંદનાબેન રૂપારેલ વગેરેએ સાથે રહીને સેવા આપી હતી.